Mami, tati, unde mergem azi?

Atelier de Ceramică
2026-06-07 11:00 - 12:00 (Europe/Bucharest) | Ancora Hub, Strada Liliacului 90, Dragomirești-Deal 077096, București, Dragomirești-Deal, 077096, Romania
Atenție, se toarnă… multă distracție! Duminică ne murdărim degetele cu artă și magie la Ancora HUB!
Mămici și tătici, căutați planul perfect pentru o dimineață de duminică relaxantă, plină de zâmbete și creativitate? Săptămâna aceasta îi invităm pe micii artiști (cu vârsta de peste 4 ani) să descopere secretele meșteșugului de olari moderni în cadrul unui Atelier de Ceramică pentru Copii absolut fascinant!

Nu doar că ne vom juca cu texturi noi, dar vom pleca acasă cu amintiri gata de pus pe birou!

Ce experimentăm și ce făurim duminică?
Turnăm ceramică în matrițe la alegere! Fiecare copil devine un mic creator și își alege formele preferate (mașinuțe cochete, flori cochete sau alte modele simpatice). Învățăm, pe înțelesul tuturor, micile reacții chimice care fac magia posibilă!

Decorăm o căsuță-suport pentru creioane: În timp ce figurinele noastre turnate se întăresc, nu stăm degeaba! Trecem la pensule și culori și dăm viață unei căsuțe minunate din ceramică, gata să păzească cele mai colorate creioane de acasă.

De ce este acest atelier atât de iubit de copii?
Dincolo de bucuria de a crea ceva de la zero, copiii își antrenează motricitatea fină, își dezvoltă simțul estetic, învață să lucreze în echipă și – cel mai important – își cresc încrederea în propriile forțe când văd rezultatul final: „Tadaaa, e făcut de mine!”

Detalii de trecut pe „biletul” de artist:
Când: Duminică, 7 Iunie

Ora: 11:00

Vârstă recomandată: 4+ ani

Cost: 80 RON / copil

Locație: Ancora HUB, Dragomirești Deal, Ilfov

Locurile la mesele noastre de creație sunt limitate, așa că nu lăsați magia să înceapă fără voi!

Înscrieri și rezervări de locuri: Trimiteți-ne un mesaj privat sau sunați direct la numerele de telefon: 0721 467 096 sau 0761 502 083.

Abia așteptăm să umplem duminica de culoare și texturi minunate!

Favorite

De-a Micul Prinț
2026-06-07 11:00 - 12:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
4-6 ani
Există câțiva oameni pentru care Asteroid B612 nu este doar un punct pe cer într-o noapte senină. Există câțiva oameni care știu că un asteroid este suficient de încăpător pentru câțiva vulcani (stinși), o floare și un mic prinț. Există puțini care chiar l-au cunoscut pe Micul Prinț, dar povestea lui a transformat toate vulpile, toți trandafirii și toți baobabii de pe Pământ. Le-a dat viață și le-a oferit cuvinte pe care e bine să ni le amintim din când în când.
Jocul și joaca sunt două lucruri esențiale în dezvoltarea copiilor. Spectacolul De-a Micul Prinț este un joc care spune o poveste. Universul Micului Prinț și întreaga sa aventură spre a-și găsi un prieten sunt explorate cu multă candoare de doi copii, printre jucării. Cum îi văd copiii pe adulți? Ciudați și interesați doar de numere. În joaca ”De-a Micul Prinț”, cei mici vor descoperi ce este prietenia și dragostea adevărată, vor crea labirinturi, vor fi chemați la joacă și vor fi provocați să sară cu parușuta, vor deosebi un elefant din burta unui șarpe de o pălărie – toate acestea doar de dragul jocului și de a fi copii.
Favorite

Cutiuța Muzicală - Aventurile Pălăriei Fermecate
2026-06-07 11:00 - 12:00 | Palatul Național al Copiilor din București, Bulevardul Tineretului 8-10, București 040353, București, Sector 4, 040353
Cutiuța Muzicală – Aventurile Pălăriei Fermecate, unul dintre cele mai de succes proiecte muzicale din România dedicate copiilor, se reîntoarce în stagiunea de toamnă a Teatrului Muzical Ambasadorii!
Cochețica, Rufus, Șoricelul, Broscoiul sau Șoricica sunt doar câteva dintre îndrăgitele personaje care vor încânta audiența. Scenariul original are la bază o selecție de cântece din seria albumelor Cutiuța Muzicală și poartă semnătura Lilianei Ștefan.
Personajele dau viață unei povești magice, care conține o serie de mesaje cu valoare educativă și comportamentală și valori precum onestitatea, prietenia, optimismul, armonia. Costumele și decorurile sunt special create pentru a contura lumea de basm a narațiunii spectacolului. De la culoare, design și până la execuție, acestea fac dovada unui specacol unic în România.
Spectacolul „Cutiuța Muzicală – Aventurile Pălăriei Fermecate” pune accent pe transmiterea de mesaje educative printr-un limbaj jucăuș, adecvat vârstei copilariei, precum și prin conținutul muzical de calitate. Regia spectacolului poartă semnătura Laurei Vlădoiu, scenariul și muzica îi aparțin Lilianei Ștefan, iar aranjamentul muzical fiului său, Alexandru Bittman, la care se adaugă coregrafia concepută de Ana Mihai.
„Într-o poveste haioasă copiii află despre aceste lucruri în cel mai simplu mod în care ei pot înțelege: prin muzică, dans, joc. Psihologic vorbind acesta este limbajul prin care trebuie să ne adresăm celor mici astfel încât să ajungem la inima lor”, este de părere Liliana Ștefan.
Un adevărat fenomen, Cutiuța Muzicală înseamnă peste 1.500.000 de copii vândute, 10 albume, sute de cântece pentru copii, voci celebre ale unora dintre cele mai iubite vedete din România, precum Mădălina Manole, Horia Brenciu, Loredana, Anca Țurcașiu, Dan Bittman, Silvia Dumitrescu, Sanda Ladoși, Daniela Nane, Mihaela Rădulescu sau Andreea Marin, și nenumărate premii care recunosc valoarea și impactul asupra publicului.
Vârsta minimă recomandată: 3 aniAcest spectacol este o producție a Teatrului Muzical Ambasadorii, singurul teatru pentru copii și tineret de sub tutela Ministerului Culturii.

Favorite

Năzdrăvanii mărilor
2026-06-07 11:00 - 12:00 | nJoy Garden & Club, Șoseaua Mihai Bravu 223, 030301 București, București, Sector 3, 030301, Romania
Părinți, pregătiți-vă pentru o aventură care bate orice episod de desene animate.
Doi pirați complet imprevizibili acostează la nJOY Garden & Club și aduc cu ei haos, comori pierdute, povești inventate pe loc și mult, mult râs.

Năzdrăvanii mărilor” nu e doar un spectacol pentru copii.
E genul de experiență la care și părinții râd pe bune.

Copiii devin mici exploratori într-o aventură interactivă cu:
umor inteligent
întâmplări absurde
improvizație și energie cât pentru o întreagă flotă de pirați

Duminică, 7 iunie 2026
Ora 11:00
nJOY Garden & Club
(Șoseaua Mihai Bravu nr.223)

Recomandat pentru copii între 4 și 9 ani
Durata: 50 min (fix cât trebuie cât să nu auzi „mai stăm mult?”

Bilete pe iabilet.ro
Locurile se ocupă rapid — iar pirații nu așteaptă pe nimeni.

Cu: Iulian Sfircea & Eduard Cîrlan
Regia: Eduard Cîrlan

Pentru a vă bucura împreună de spectacol este necesar ca fiecare participant să dețină bilet: copil și părinte/însoțitor.

Favorite

Ursul păcălit de vulpe - Teatru interactiv pentru copii
2026-06-07 11:00 - 12:00 | Terasa Florilor, Str. Profesor Ion Maiorescu 42, București 021243, București, Sector 2, 021243
A fost odată ca niciodată…o vulpe vicleană, ca toate vulpile ….. și șezând vulpea cu botul pe labe îi veni miros de pește. Și cum vulpea e ș

Vă invităm să aflați cum îl păcălește vulpea pe urs, dar și pe vânător. Se mai întâlneste vulpița noastră cu un cocoș, un iepure și un cățel. Oare de ce?
Curioși să vă întâlniți cu personajele poveștii noastre? Ele cu siguranță abia așteaptă să vă întâlnească!
Actorii vor da viață personajelor: Vulpea, Ursul, Vânătorul, Cocoșul, Cățelul și Iepurele.
Spectacol de teatru interactiv recomandat copiilor cu vârsta de peste 3 ani. Durata: 45 de minute
Un spectacol pus în scenă în cadrul programului cultural Caravana cu Spectacole la Terasa Florilor (Strada Ion Maiorescu nr 42, Sector 2, București)
Powered by Caravana cu Spectacole
#caravanacuspectacole
Alte mențiuni:
• Pentru copiii cu vârsta de peste 1 an se achită bilet. Se achită bilete atât pentru părinți cât și pentru copii.
• Vă rugăm să vă prezentați la locație cu 30 de minute înainte de inceperea spectacolului pentru a vă ocupa locurile preferate.

Favorite

Aerofonik
2026-06-07 11:00 - 12:30 | Circul Metropolitan Bucuresti, Aleea Circului 15, București 021103, București, Sector 2, 021103
Aerofonik este rezultatul minunat al împletirii a două arte străvechi, care au fost prietene ale omului de-a lungul timpului: arta circului și arta muzicii. Muzica a fost mereu o prezență constantă în viața noastră, oferind bucurie, alinare, încurajare și îmbogățindu-ne viața spirituală.
În spectacolul Aerofonik, aceste două arte se contopesc într-un mod extraordinar. Prin acrobațiile uluitoare și muzica fascinantă, spectacolul ne aduce o experiență unică, care mângâie sufletul și ne bucură inimile. Este un omagiu adus frumuseții și puterii artei, care ne amintește că atunci când aceste două forme de expresie se întâlnesc, rezultatul este cu adevărat fermecător.
Vino și fii parte din acest spectacol uimitor, unde arta circului și arta muzicii se unesc pentru a crea ceva cu adevărat special!
Vă informăm că, în conformitate cu prevederile articolului 21 din legea 448 / 2006, privind protecția și promovarea drepturilor persoanelor cu handicap, instituția acordă gratuități în limita locurilor disponibile. Acordarea gratuităților, cât și accesul la spectacole se va face numai pe bază de programare și în baza unor documente doveditoare.
AUDIENȚĂ GENERALĂ
Durata spectacol 100 minute (inclusiv pauza)
Copiii în vârstă de până la 2 ani beneficiază de gratuitate la intrare, dar fără loc asigurat în sala de spectacol(copiii vor fi ținuți în brațe de către părinți).
Favorite

Minunații - Muzică și magie în baloane de săpun
2026-06-07 11:00 - 12:30, 2026-06-07 15:00 - 16:00 | Palatul Național al Copiilor din București, Bulevardul Tineretului 8-10, București 040353, București, Sector 4, 040353
MINUNAȚII prezintă spectacolul „Magie în baloane de săpun”! După succesul de la Sala Palatului, cel mai tare show de muzică originală și magie pentru întreaga familie ajunge la tine în oraș!
Bilete aici.
Vino să te bucuri de un spectacol memorabil cu hit-urile „Dansează Bunica”, „Tu ești Minunat” și toate celelalte melodii de care nu te mai saturi, plus magia impresionantă a lui Verdini. Noi știm că fericirea se măsoară în surprize și emoții trăite cu familia. Spectacolul Minunații e o superbă experiență de familie.
MINUNAȚII, Magicianul VERDINI, DJ BUMBA și BUMBIZZA vor deveni prietenii voștri, garantat! Fiecare dintre ei transmite o poveste, iar împreună învățăm cum să fim mai empatici, cum să îi acceptăm pe cei din jur, cum să transformăm orice defect într-o calitate și cum să credem în magie, indiferent de vârstă! Să nu uităm nici de finalul spectaculos plin de baloane de săpun.
Cu un scenariu conceput cu grijă pentru copii, aprobat de psihologul Gabriela Maalouf și cu muzica originală semnată de compozitorul și producătorul muzical Robert Toma, spectacolul „Magie în baloane de săpun” este o experiență pentru întreaga familie!
De retinut!
• Durata spectacolului: o oră și 20 de minute
• Un bilet de acces este valabil pentru o singură persoană (copil sau adult). Copiii sub 2 ani au acces gratuit, dar nu au loc asigurat.
• Accesul minorilor (0-18 ani) în locația evenimentului este permis doar împreună cu un adult.
• Pe durata evenimentului se vor realiza înregistrări audio și video. Prin participarea la eveniment, sunteți de acord cu cedarea drepturilor de imagine pentru aceste materiale.
Favorite

Fabrica de gânduri - Atelier de lectură și joacă conștientă
2026-06-07 11:00 - 12:30 | Cloud98 Coffee, Strada Vasile Lascăr 98, București 020505, București, Sector 2, 020505, Romania
10% reducere dacă spui #stiudelasorina

Poate te-ai intrebat vreodata, cum poti sa te simti mare, atunci cand esti mic? Sambata, 7 iunie, de la ora 11.00am, ne propunem sa aflam impreuna, ce ne face cu adevarat sa fim, tot ceea ce ne dorim.
Vom citi Curajos ca un leu de la @editurarao si vom afla povestea unui soricel care isi dorea foarte mult sa fie mare si fioros ca un leu.
Pentru a intelege mai bine cum functioneaza gandurile din mintea noastra si energia pe care ele o produc in corp, vom face cateva exercitii de constientizare si conectare cu noi insine.
Iar apoi, plini de incredere vom pune manutele la treaba si vom crea un binoclu din hartie reciclata, pe care il vom decora cu sfoara colorata, frunze si flori. El ne va ajuta mereu sa privim, mai departe de gandurile care ne fac uneori sa ne simtim atat de mici.
Data: Duminica, 7 Iunie, h: 11.00am
Durata: 90 minute
Varsta: 3-9 ani
Durata: 90 minute
Locatie: @cloud_98_coffee
Investitie: 100 lei (include materiale, apa, cafea si o gustare)
Abonament: 360 lei/4 ateliere
Inscrieri: +(40) 723048413/manuteblande@gmail.com*
*Locurile sunt limitate iar particuparea se face doar cu rezervare prealabila.

Favorite

Matilda
2026-06-07 11:00 - 13:30, 2026-06-07 17:00 - 19:30 | Opera Comică pentru Copii, Calea Giulești 16, București 060276, București, Sector 6, 060276
Matilda, Musical, +7 ani, Sala Mare

Durata: 150 de minute
Matilda, the Musical este mai mult decât o simplă poveste; este o călătorie care te va inspira să crezi în tine și să-ți cunoști potențialul,chiar dacă pare imposibil. O fetiță extraordinară, cu o inteligență sclipitoare, Matilda este o cititoare avidă, cărţile oferindu-i forţa de a-şi schimba destinul. În pofida unei familii ostile, Matilda își descoperă puterile speciale și îşi folosește imaginația și curajul pentru a depăși cu succes toate obstacolele din calea sa.

Favorite

Atelier aniversar „Tricouri cu personalitate”
2026-06-07 11:00 - 15:00 | Supernova Lujerului, Bulevardul Iuliu Maniu 19, București 061106, București, Sector 6, 061106
Supernova Lujerului împlinește 2 ani!
Te așteptăm pe 6 și 7 iunie, între orele 11:00–15:00, pentru un weekend aniversar în care pregătim distracție, spectacole și multe surprize pentru cei mici și cei mari.
Sâmbătă, 6 iunie: Animații cu personaje și Cosmo Spectacol „Insula Comorilor” Vată de zahăr și face painting Recital de saxofon Fotografii AI gratuite Oamenii Oglindă Acrobații pe sway pole Hover Board Princess
Duminică, 7 iunie: Atelier aniversar „Tricouri cu personalitate” Tatuaje Glitter Face painting Oglindă foto AI Surprize dulci Jongleri pe picioroange
Intrarea este gratuită, iar atmosfera de sărbătoare este garantată.
Te așteptăm la Supernova Lujerului să celebrăm împreună 2 ani de momente frumoase!

Favorite

Atelier de teatru
2026-06-07 12:00 - 13:00 | Cabinet Individual de Psihologie Irina Cosma, Strada Didițel 7, București 040337, București, Sector 4, 040337
Duminică, ora 12:00 invităm copiii cu vârsta de 5+ într-o călătorie captivantă de autocunoaștere prin intermediul teatrului și a jocului actoricesc.Atelierul de teatru este o oportunitate pentru fiecare copil să-și facă o perspectivă proprie asupra lumii, prin intermediul teatrului.Sarcina noastră este să-i ajutăm pe copii să comunice expresiv și eficient, să fie conectați cu ei și cei din jur, să-și descopere potențialul artistic, să-l valorifice.Teatrul este o artă vie care se întâmplă aici și acum.Încurajăm explorările și descoperirile personale ale fiecărui copil prin joacă și joc.Hai să ne cunoaștem și să te cunoști într-un cadru sigur și armonios!PROGRAM: săptămânalDURATA ȘEDINȚEI: 60 de minuteVÂRSTA RECOMANDATĂ: 5 – 10 aniGRUP: Minim 5/Maxim 10 copiiCOST ȘEDINȚĂ: 100 leiCOST ABONAMENT LUNAR: 380 leiCOST MODUL (8 sedințe) 720 leiREDUCERE: 25% pentru al doilea copil al familieiLocație: Didițel 7ÎNSCRIERI: teatrulmititel@gmail.com / maiagrosugherasim@gmail.comTELEFON: 0721.508.892
Favorite

Ursul păcălit de vulpe
2026-06-07 12:00 - 13:00 | Teatrul Amzei, Strada Biserica Amzei 21-23, București 030167, București, Sector 3, 030167, Romania
🎭 „Ursul păcălit de vulpe” , o adaptare modernă de Claudia Chiras, după Ion Creangă
Cu Pavel Bârsan și Maria Bârsan
Un spectacol coordonat de Alexandru P. Rusu
Spectacolul aduce pe scenă una dintre cele mai iubite povești ale copilăriei, într-o adaptare interactivă, plină de umor și energie. Copiii devin parte din acțiune, ca niște mici supereroi care decid cine are dreptate – ursul păcălit sau vulpea șireată? 🐻🦊
Costumele colorate, muzica antrenantă și povestea binecunoscută fac din această experiență o reîntoarcere emoționantă în lumea poveștilor, unde adevărul și inteligența ies întotdeauna învingătoare.
🎟 Recomandat copiilor, adorat de părinți și bunici.

Favorite

Pinocchio - by Qfeel
2026-06-07 12:00 - 13:00 | Sala Luceafărul, Strada Ion Ghica 3, București 030167, București, Sector 3, 030167
Pinocchio – Povestea băiețelului de lemn care a învățat să fie OM!
📆Data:07.06.2026
⏰Ora: 12:00
📍Locația: Sala Luceafărul
🎟️ Vârsta recomandată: 2+ ani
⏳ Durată: aprox. 60 min
Trupa de Teatru Qfeel te invită într-o aventură plină de emoție, magie și învățăminte, alături de cel mai curios și neastâmpărat personaj al tuturor timpurilor – Pinocchio! 🪵🤥
O poveste clasică, reinterpretată într-un mod modern și interactiv, unde copiii nu sunt doar spectatori, ci devin parte din călătoria lui Pinocchio – un băiețel de lemn care visează să devină adevărat. 🌟
👃 Oare ce se întâmplă atunci când nu spui adevărul?
❤️ Cum poți învăța să asculți de cei care te iubesc?
🌈 Și cât de important este să ai încredere în tine și în prietenii tăi?
Prin cântec, dans, umor și emoție, cei mici descoperă pas cu pas valoarea sincerității, a curajului și a alegerilor bune – într-un spectacol care îi va ține cu sufletul la gură până la final!
💡 Ce învață copiii din această poveste:
✅ Că minciuna are nasul lung… dar adevărul deschide inimi 💛
✅ Că greșelile sunt lecții din care putem crește 🌱
✅ Că iubirea și prietenia te pot transforma în cea mai bună versiune a ta ✨
✅ Că visurile devin realitate atunci când muncești cu sufletul 💫
🎭 Personaje care dau viață poveștii:
🪵 Pinocchio – curios, sincer și dornic să descopere lumea
👴 Geppetto – tâmplarul bun care își dorește un fiu
🧚 Zâna Albastră – ghidul magic care îl ajută pe Pinocchio să-și găsească drumul
🦗 Greierașul – conștiința sa, mereu pus pe sfaturi amuzante
🎪 Stromboli – păpușarul viclean
🐺 Vulpița și Motanul – maeștri ai încurcăturilor
🌟 Un spectacol educativ, interactiv și plin de culoare, unde fiecare copil învață prin joacă despre ce înseamnă să fii sincer, curajos și bun.
🎟️ Vârsta recomandată: 2+ ani
⏳ Durată: aprox. 50 minute
🎭 Ne vedem la teatru!
Verifică programul spectacolelor Qfeel pe www.ambilet.ro/qfeel
📣 Dragă părinte, intră în comunitatea de Spectatori Qfeel și vei avea parte de oferte, surprize, activități educative și informații în premieră:
👉 https://chat.whatsapp.com/Ddxs0P3lvixD8vyGxgb26t
📍 Ne găsești în fiecare duminică la Sala Luceafărul cu spectacole de la ora 10:00 și 12:00. Echipa Qfeel te întâmpină cu zâmbete, iar cei mici se pot juca sau desena în foaier.
Hai în poveste! 🌈👑

Favorite

AlgoBrix
2026-06-07 12:00 - 13:15 | Muzeul Național de Istorie Naturală „Grigore Antipa”, Şoseaua Pavel D. Kiseleff 1, București 011341, București, Sector 1, 011341
Muzeul Național de Istorie Naturală „Grigore Antipa” și e² Young Engineers vă invită să participați la un program educațional de succes!
AlgoBrix este un program educațional Young Engineers, în care copiii aprofundează noțiunile din fizică, matematică și inginerie mecanică, învățate anterior în cadrul atelierelor „Provocarea Lego”. AlgoBrix se concentrează pe găsirea de soluții în construirea de angrenaje și mecanisme complexe și pe explorarea aspectelor mecanice, matematice și fizice ale acestor mecanisme, având la bază lucrul în echipă.
Acest program a fost dezvoltat pentru copiii cu vârste cuprinse între 6 și 13 ani, iar durata unei lecții este de 75 minute.
Copiii își dezvoltă, printre altele, abilități motrice de finețe, gândirea creativă, precum și capacitatea de lucru în echipă și comunicare.
Nu în ultimul rând, acest program oferă oportunitatea copiilor care au absolvit programul educațional Provocarea LEGO să continue curricula e²Young Engineers.
Grupa de vârstă
Programul este destinat copiilor cu vârste cuprinse între 6 și 13 ani.
Perioada de desfășurare:
Atelierele se desfășoară duminica, în Sala Atelier a Muzeului Antipa, între orele 12:00 – 13:15.
Succesiunea modulelor este următoarea:
Modul VIII
24 mai – 14 iunie 2026
Tema 1 (24 mai 2026): Caruselul Vertigo – mecanismul multidirecțional
Tema 2 (31 mai 2026): Robotul Rube Goldberg – reacție in lanț, lucrul simultan a doi senzori
Tema 3 (7 iunie 2026): Avionul fără pilot – construcție complexă
Tema 4 (14 iunie 2026): Lecție liberă – construcție din imaginație, programare, înmânarea diplomelor de Tânăr Inginer – Algo Bricks.
Taxa de participare:
— Modulul – 300 lei/participant;
— Modulul – 550 lei/ doi frați;
— 1 ședință – 85 lei/participant;
— 1 ședință – 160 lei/ doi frați;
— 1 ședință – 220 lei/trei frați.
Înscrierea copiilor se face prin email la info@youngengineers.ro, la telefon 0742.102.633 sau completând formularul (https://antipa.ro/rezervari ), în limita locurilor disponibile.
După completarea formularului de rezervare (https://antipa.ro/rezervari ), veți primi un email de confirmare a rezervării locului, iar apoi veți putea achita online taxa de participare prin: https://antipa.bilet.ro/
Rezervarea fermă a locului se transmite doar după achitarea taxei de participare.
Pentru formarea unei grupe, este necesar un număr între 4 și 6 participanți.
Favorite

Nuanțe jucăușe
2026-06-07 13:00 - 14:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
NUANTE JUCAUSE – ATELIER DE PICTURA
Recomandat copiilor 4+ ani
Durata: 50 min
V-ați imaginat vreodată cum ar fi să pășiți într-un spațiu vibrant unde puteți experimenta liber cu materiale și tehnici diverse pentru a vă exprima imaginația fără limite? Dincolo de bucuria culorilor, atelierul coordonat de Sorina Ștefănescu este conceput ca o aventură educativă care sprijină în mod natural dezvoltarea motricității fine și a coordonării mână-ochi.
Într-o atmosferă caldă și stimulativă, copiii își cultivă răbdarea și puterea de concentrare, transformând fiecare pată de culoare într-o dovadă de creativitate și încredere în forțele proprii.
Bine de știut: În cadrul atelierului vom folosi culori și materiale artistice care pot păta. Vă rugăm să asigurați celor mici o ținută potrivită pentru activități creative (hăinuțe care se pot murdări).
Favorite

Basme sonore
2026-06-07 16:00 - 17:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
BASME SONORE – ATELIER DE LECTURA MUZICALA
Recomandat copiilor 4+ ani
Durata: 50 min

În cadrul atelierului, o poveste aleasă cu grijă prinde viață prin lectură, muzică și imaginație. Cei mici sunt invitați să pășească într-o lume a personajelor și aventurilor, într-un mod cald, accesibil și adaptat vârstei lor. Fragmentele muzicale completează și evidențiază momentele importante, ajutând copiii să înțeleagă mai bine firul narativ și să trăiască mai intens emoțiile personajelor. Muzica devine astfel un sprijin firesc pentru imaginație, conturând atmosfera fiecărei scene.
Participanții sunt încurajați să ia parte activ la poveste prin jocuri simple, mișcare, efecte sonore și explorarea unor instrumente muzicale.

Favorite

Scufița Roșie
2026-06-07 17:00 - 18:00 | Opera Comică pentru Copii, Calea Giulești 16, București 060276, București, Sector 6, 060276
Scufița Roșie, Balet, + 3 ani, Sala Undergrant

Durata: 60 de minute
Descriere: Ai văzut vreodată o Scufiță care dansează cu lupii? La Opera Comică pentru Copii, povestea clasică face un salt surprinzător, direct într-un spectacol de balet care răstoarnă toate așteptările! Sub bagheta magică a Andreei Soare, Lupul cel Mare își abandonează rolul de personaj negativ și devine vedeta unui cabaret forestier de zile mari! Alături de alți doi prieteni (tot lupi), acest trio irezistibil transformă pădurea într-o scenă de spectacol în care frica nu-și găsește locul. În loc să sperie pădurea, lupii noștri se comportă ca niște adevărate vedete, dansând și făcând giumbușlucuri. Călătoria Scufiței se transformă într-o paradă a întâlnirilor fabuloase: o pasăre măiastră, o floare delicată, un iepure agil și un urs bonom. Un balet neoclasic îmbibat cu umor, poezie vizuală și energie contagioasă, pe care însuși Charles Perrault l-ar aplauda în picioare. Nu rata șansa de a vedea modul creativ în care tradiția și inovația dansează împreună într-o îmbrățișare perfectă!

Favorite

Mica sirenă
2026-06-07 18:00 - 19:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
4 ani+
Ariel, fiica cea mică a Zeului apelor se îndrăgostește de un prinț – un om – și, nesocotind legile tatălui său, riscă totul pentru a fi împreună cu el. Astfel tânăra sirenă o întâlnește pe Vrăjitoarea apelor, Caracatița, cu care face un pact, iar în schimbul sufletului, printr-o poțiune magică, îi dăruiește picioare. Alături de prietenii ei, Peștișorul de aur și Racul, Mica sirenă pornește în această incredibilă și necunoscută aventură. Înțelepciunea și dragostea părintească o vor ghida și păzi la tot pasul.
Vă invităm să descoperiți alături de noi povestea creată de Hans Christian Andersen. Un spectacol care vă plasează în mijlocul acțiunii și își propune să vă poarte prin fascinanta lume din adâncuri. Un muzical menit să vă facă să vă îndrăgostiți de Ariel, sirena care a înfruntat întreg Universul pentru un OM.
Favorite

Micul Prinț
2026-06-07 19:00 - 20:00 | Sala Luceafărul, Strada Ion Ghica 3, București 030167, București, Sector 3, 030167
Micul Prinț pornește într-o călătorie în căutare de prieteni, iar în drumul său descoperă ciudățeniile lumii adulte și, de asemenea, valorile esențiale ale vieții.
Spectacolul abordează teme precum singurătatea, prietenia, dragostea și pierderea. În drumul său, el și aviatorul învață unul de la celălalt cât de importante sunt prietenia, responsabilitatea și iubirea și învață cum aceste valori pot transforma percepția asupra lumii.
„Limpede nu vezi bine decât cu inima, ce este esențial e invizibil pentru ochi.”
Spectacolul este o împletire armonioasă a teatrului de animație cu cel dramatic. Rolul Aviatorului este interpretat de actorul Eugeniu Cozma, care va fi acompaniat de păpușile în mărime naturală mânuite de către păpușarii din compania de teatru Lightwave Theatre Company.
Lightwave Theatre Company a urcat pe cele mai mari scene TV din Europa si SUA precum: America’s Got Talent, Românii au Talent, Die Puppenstars (Germania), Superstar (Croația), Greece’s Got Talent (Grecia) precum și pe scenele celor mai importante festivaluri din Europa și Asia.
Distribuția:
Aviatorul – Eugeniu Cozma
Micul Prinț – Cristina-Andreea Ion
Floarea, Vulpea – Mara-Ioana Stoicescu
Regele, Afaceristul, Geograful, Șarpele – Dragoș Stanciu
Vanitosul, Lampagiul – Petru Stratulat
Artiști păpușari – Cristina-Andreea Ion, Petru Stratulat, Dragoș Stanciu, Mara-Ioana Stoicescu
Spectacolul este o producție Lightwave Theatre Company.
Vârsta minimă recomandată: 7+

Favorite

Jack și vrejul de fasole
2026-06-08 10:00 - 11:00 | Teatrul Țăndărică, Strada General Eremia Grigorescu 24, București 010476, București, Sector 1, 010476
5 ani+
Un băieţel pus pe şotii dar cu suflet mare, dornic să-şi ajute mama, reuşeşte prin forţa magică a unui vrej de fasole fermecat să ajungă pe tărâmul Uriaşului, pe care îl învinge cu isteţime şi curaj. Îşi răzbună astfel tatăl (pierdut cu mult timp în urmă în ţara Uriaşului) şi asigură un trai decent pe viitor familiei sale.
Veniţi să îl vedeţi la Teatrul „Țăndărică”, să-i fiţi alături în lupta cu Uriaşul, să fiţi martorii unui spectacol cu păpuşi de diverse tipuri şi dimensiuni şi cu actori la vedere!
Favorite

Șezătoare de povestit și modelat fluturi din lână
2026-06-08 17:30 - 18:30 | Ancora Hub, Strada Liliacului 90, Dragomirești-Deal 077096, București, Dragomirești-Deal, 077096, Romania
Au fost odata… trei frați fluturași (unul alb, unul roșu și unul galben) care dansau voioși în lumina soarelui. Se jucau în jurul florilor din grădină și erau de-a dreptul nedespărțiți. Până într-o zi, când o ploaie torențială le-a udat aripile, iar florile din jur au vrut să-i primească la adăpost doar dacă se separau. Dar fluturașii au ales să rămână împreună în furtună, demonstrând ce înseamnă o prietenie adevărată!

Sâmbătă, pe 8 iunie, această poveste minunată se mută direct în curtea de la Ancora HUB! Îi așteptăm pe cei mici la o șezătoare super veselă, unde vom transforma lâna moale și colorată în proprii noștri fluturași pufoși.

Cum ne vom juca?
Aducem împreună două grupuri grozave pentru o experiență unică în aer liber:
Micii exploratori (1-2 ani) vin însoțiți de un părinte ca să simtă texturile, să descopere culorile și să experimenteze senzorial.
Copiii mai mari (peste 3 ani) vor participa singuri, își vor pune la încercare îndemânarea și vor modela aripile fluturașilor exact ca în poveste.

La final fiecare pleaca acasa cu propriul sau fluturas din lana.

8 Iunie, ora 17:30

Ancora HUB, Dragomirești Deal

Preț: 50 lei

Rezerva un loc pufos: 0761 502 083

Favorite

Albă ca Zăpada
2026-06-09 10:00 - 11:00 | Teatrul Țăndărică, Strada General Eremia Grigorescu 24, București 010476, București, Sector 1, 010476
4 ani+
Teatrul Țăndărică prezintă spectacolul „Albă ca Zăpada”, o producție nouă semnată de regizorii Andrei și Andreea Grosu, inspirată din celebrul basm al Fraților Grimm.
O tânără prințesă nevoită să fugă din calea unei regine stăpânite de gelozie, o casă ascunsă în pădure și întâlnirea cu cei șapte pitici — povestea bine-cunoscută prinde viață pe scenă într-o versiune plină de culoare, umor și emoție. O aventură despre curaj, prietenie și puterea de a rămâne bun, indiferent de obstacole.
Teatrul de animație, muzica și jocul actorilor construiesc un univers vizual spectaculos, care aduce pe scenă farmecul poveștii clasice într-o formă proaspătă și atractivă.
Un titlu nou în repertoriul Teatrului Țăndărică, pregătit să ofere publicului bucuria întâlnirii cu una dintre cele mai iubite povești ale tuturor timpurilor.
Favorite

Pinocchio
2026-06-09 10:00 - 11:00 | Teatrul Ion Creangă, Strada Piața Amzei 13, 010343 București, București, Sector 1, 010343, Romania
6 ani+
Noul spectacol TIC, „Pinocchio”, pleacă de la clasicul text al lui Carlo Collodi, cu mici accente inspirate de celebra adaptare cinematografică. După ce este creat de tâmplarul Geppetto, Pinocchio va fi „lansat” într-o lume lipsită de sens și de empatie, fiind atras într-un șir de aventuri de-a lungul cărora minciuna, manipularea, tentația și pericolul îl pun întruna la încercare. Va întâlni personaje seducătoare, dar înșelătoare (cum sunt Vulpea, Motanul, Vizitiul și copiii care neagă vehement valorile acestei lumi) și va învăța, pas cu pas, ce înseamnă responsabilitatea, curajul și iubirea.
Spectacolul pendulează între un registru narativ, fluid și realist, cu actori care redau cu sinceritate emoțiile și transformările personajelor, și un altul distanțat, brechtian, în care firul poveștii este întrerupt prin momente de reflecție, comentariu ludic, adresare directă către public sau intervenții muzicale și coregrafice. Rolul acestora din urmă este de a provoca publicul să vadă dincolo de basm, spre o realitate în care a deveni „un om adevărat” presupune, deseori, a face alegeri dificile.
Cu umor, fantezie, ironie și tandrețe, noul „Pinocchio” conturează o poveste despre cum se clădește umanitatea – nu prin căutarea perfecțiunii, ci prin greșeli și prin puterea de a le recunoaște.
Favorite

Muzică și Teatru
2026-06-09 17:00 - 17:50 | MiMa Muzica, Calea Griviței 6, București 010701, București, Sector 1, 010701
Programul Muzică și teatru combină muzica, dansul ca limbaj corporal și limbajul verbal, accentul punându-se pe bucuria împărtășită a jocului, pe propriile reprezentări și pe exprimarea emoţiilor. Pe baza unei cărți ilustrate sau a unei povești, un actor păpușar și un muzician specializat în metodele active de predare a muzicii, ghidează copiii în dezvoltarea unui fir narativ folosind marionete, instrumente muzicale și diverse materiale a căror versatilitate stimulează imaginația și creativitatea.
Favorite

Curs de Public Speaking pentru adolescenți
2026-06-09 19:00 - 21:30 | Sala Dalles, Bulevardul Nicolae Bălcescu 18, București 010052, București, Sector 1, 010052
🎤 Curs de Public Speaking pentru adolescenți (13 – 19 ani)
cu Gabriela Valentir
Cursul de Public Speaking organizat la Sala Dalles este dedicat adolescenților care își doresc să comunice mai clar, mai sigur și cu mai multă încredere în fața unui public.
Prin exerciții interactive, jocuri de improvizație și activități practice, participanții învață să își gestioneze emoțiile, să își susțină ideile și să își dezvolte prezența și expresivitatea.
Cursul este construit într-un mod dinamic și prietenos, oferind adolescenților un spațiu în care să se exprime autentic, să își dezvolte creativitatea și să capete încredere în propriile abilități de comunicare.
📅 Începere curs: 9 iunie 2026, ora 19.00
⏰ Modulul include 6 ședințe a câte 2 ore și 30 minute
💳 Preț modul: 600 lei
📍 Cursurile se desfășoară la Sala Dalles
📞 Rezervări și informații:
0722 445 588 | 021 314 66 37

Favorite

În ritmul primilor pași
2026-06-10 10:00 - 11:00 | MiMa Muzica, Calea Griviței 6, București 010701, București, Sector 1, 010701
Atelierele de educație muzicală care implică pianul sunt bazate pe metode de pedagogie activă (metoda Dalcroze) făcând din procesul de învățare o experiență interactivă, accesibilă, de neuitat. Aici trăim cu adevărat tot ce istorisește pianul. Devenim șoricei agili, maimuțe jucăușe, căţeluşi prietenoși, rățuște măcănitoare, mici indieni guralivi, pisicuțe sfioase, tigri fioroși, elefanți uriași sau furnicuțe hărnicuțe. Și o facem ascultând cu toată ființa.
Favorite

Pinocchio
2026-06-10 10:00 - 11:00 | Teatrul Țăndărică, Strada General Eremia Grigorescu 24, București 010476, București, Sector 1, 010476
3 ani+
În Pinocchio ni se povesteşte, la început, despre Gepetto, un tâmplar dintr-un mic orăşel italian, care găseşte într-o bună zi o buturugă năzdrăvană, din care ciopleşte o păpuşă de lemn pe care o botează Pinocchio. Aşa începe povestea lui Pinocchio, o păpuşă de lemn, care trece printr-o mulţime de peripeţii, din care învaţă ce înseamnă să fii bun şi ascultător. Drept recompensă, „Zâna cea Bună” îl va transforma într-un băieţel adevărat. Povestea lui Pinocchio a devenit extrem de iubită de copiii din întreaga lume, a fost tradusă în zeci de limbi, a cunoscut adaptări făcute de scriitori celebri cum ar fi Alexei Tolstoi şi numeroase ecranizări, mai ales de desene animate. În această nouă versiune, animaţia digitală ocupă un loc important, împletindu-se cu jocul la vedere al actorilor, cu păpuşile mari, cu măştile şi costumele extrem de sugestive, fiecare personaj important având un fragment muzical descriptiv.
Favorite

Grup de sprijin în alăptare
2026-06-10 10:00 - 12:00 | Sector 2
🌿 Pornim un grup de sprijin în alăptare în Bragadiru! 🤱🤍
Ai un bebeluș și simți că ai nevoie de informații, încurajare sau pur și simplu de alte mame care trec prin aceleași provocări?
Ești însărcinată și vrei să te pregătești pentru alăptare înainte de naștere?
Te invităm la prima întâlnire a unui nou grup de sprijin în alăptare, creat pentru mame și viitoare mame din Bragadiru, Prelungirea Ghencea, Drumul Taberei, Rahova și zonele apropiate.
📅 Miercuri, 10 iunie, ora 10:00
📍 Strada Topaz, Bragadiru
🤍 Participarea este gratuită!
📲 Acces pe bază de înscriere: 0741 514 940
🌸 Construim o comunitate locală de sprijin pentru mame și bebeluși.
👩‍🍼 Invitat special: @marapopescu , IBCLC
• 12 ani experiență în lactație
• Mamă a 4 copii
👩‍🍼 Organizator: Adeline-Cristina Cozma
• Mamă a doi copii (2 ani și jumătate și 6 luni)
• Absolventă a cursului de formare în lactație organizat de ACLR
🌞 Ne întâlnim într-un spațiu prietenos pentru copii și părinți:
• locuri la soare și la umbră;
• terasă acoperită pentru vreme capricioasă;
• spațiu de joacă pentru copiii mai mari;
• trambulină, leagăne și tobogan;
• atmosferă relaxată, fără judecată și fără presiune.
☕ Vom avea:
• croissante cu maia făcute în casă;
• limonadă;
• ceai;
• apă;
• fructe.
Dacă dorești, poți aduce și tu ceva de împărțit cu grupul, dar nu este obligatoriu.
🤍 Grupul se adresează:
• mamelor cu bebeluși alăptați;
• mamelor aflate la începutul alăptării;
• gravidelor care vor să se pregătească pentru această etapă;
• specialiștilor care doresc să se informeze despre alăptare.
🧑‍🧑‍🧒‍🧒 Frații mai mari sunt bineveniți!
📅 Întâlnirile vor avea loc în fiecare miercuri, între orele 10:00 și 12:00.
📱 Vom avea și un grup de WhatsApp pentru comunicare între întâlniri.
Vă așteptăm cu drag! 🌿🤱🤍
Favorite
